CELEX: 32019D0121
Language: lt
Date: 2019-01-24 00:00:00
Title: 2019 m. sausio 24 d. Komisijos įgyvendinimo sprendimas (ES) 2019/121 dėl priemonės, kurios ėmėsi Vokietija pagal Europos Parlamento ir Tarybos direktyvą 2006/42/EB, siekdama uždrausti pateikti rinkai „Haas Automation Europe N.V.“ gaminamas CNC frezavimo stakles (UMC750SS ir UMC750 modeliai) (pranešta dokumentu Nr. C(2019) 307) (Tekstas svarbus EEE.)

28.1.2019   
               
               
                  LT
               
               
                  Europos Sąjungos oficialusis leidinys
               
               
                  L 24/29
               
            
         KOMISIJOS ĮGYVENDINIMO SPRENDIMAS (ES) 2019/121
         2019 m. sausio 24 d.
         dėl priemonės, kurios ėmėsi Vokietija pagal Europos Parlamento ir Tarybos direktyvą 2006/42/EB, siekdama uždrausti pateikti rinkai „Haas Automation Europe N.V.“ gaminamas CNC frezavimo stakles (UMC750SS ir UMC750 modeliai)
         
            
               (pranešta dokumentu Nr. C(2019) 307)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), ypač į jos 11 straipsnio 3 dalį,
         kadangi:
         
                     (1)
                  
                  
                     2017 m. spalio 12 d. Vokietija pranešė Komisijai apie 2017 m. rugsėjo 12 d. priimtą apsaugos priemonę, kuria siekiama uždrausti pateikti rinkai „Haas Automation Europe N.V.“, Mercuriusstraat 28, B-1930 Zaventem (toliau – gamintojas) gaminamus CNC frezavimo staklių UMC750SS ir UMC750 modelius (toliau – CNC frezavimo staklės);
                  
               
                     (2)
                  
                  
                     Vokietija ėmėsi priemonės atsižvelgdama į tai, kad CNC frezavimo staklės neatitinka esminių sveikatos ir saugos reikalavimų, nustatytų Direktyvos 2006/42/EB I priedo 1.5.13 skirsnyje. Remiantis 1.5.13 skirsnyje nustatytu esminiu sveikatos ir saugos reikalavimu dėl pavojingų medžiagų sklaidos, mašinos turi būti suprojektuotos ir pagamintos taip, kad būtų išvengta rizikos, jog mašinos gaminamos pavojingos medžiagos gali būti įkvėptos, prarytos, patekti ant odos, į akis ir ant gleivinės bei prasiskverbti pro odą. Atsižvelgdama į tai, Vokietija nurodė, kad CNC frezavimo staklės skleidžia aušinimo alyvos garus ir jose nėra ištraukimo sistemos;
                  
               
                     (3)
                  
                  
                     gavusi Vokietijos pranešimą dėl apsaugos priemonės Komisija pradėjo konsultacijas su suinteresuotosiomis šalimis, kad išklausytų jų nuomonę. 2018 m. balandžio 24 d. Komisija gamintojui nusiuntė raštą. 2018 m. balandžio 27 d. atsakyme gamintojas informavo Komisiją, kad gaminiai savanoriškai nebeteikiami Vokietijos rinkai ir kad gamintojas oficialiai baigė bylą su Vokietijos valdžios institucijomis;
                  
               
                     (4)
                  
                  
                     išnagrinėjus Vokietijos pateiktą apsaugos priemonės pagrindimą, turimus dokumentus ir gamintojo pateiktas pastabas įrodyta, kad CNC frezavimo staklės neatitinka esminio sveikatos ir saugos reikalavimo, nustatyto Direktyvos 2006/42/EB I priedo 1.5.13 skirsnyje. Tas trūkumas gali kelti pavojų žmonių sveikatai ir saugai;
                  
               
                     (5)
                  
                  
                     todėl apsaugos priemonė, kurios ėmėsi Vokietija, turėtų būti laikoma pagrįsta,
                  
               PRIĖMĖ ŠĮ SPRENDIMĄ:
         
            1 straipsnis
            Vokietijos priimta apsaugos priemonė, kuria draudžiama pateikti rinkai „Haas Automation Europe N.V.“, Mercuriusstraat 28, B-1930 Zaventem, gaminamus CNC frezavimo staklių UMC750SS ir UMC750 modelius, yra pagrįsta.
         
         
            2 straipsnis
            Šis sprendimas skirtas valstybėms narėms.
         
         
            Priimta Briuselyje 2019 m. sausio 24 d.
            
               
                  Komisijos vardu
               
               Elżbieta BIEŃKOWSKA
               
                  Komisijos narė
               
            
         
         
            (1)  OL L 157, 2006 6 9, p. 24.